nibzard/narodne-novine-full-text-markdown huggingface dataset:
## Odluka kojom se Miroslav Buličić opoziva s dužnosti generalnog konzula Republike Hrvatske u Bosni i Hercegovini

### NN 42/2009 (6.4.2009.), Odluka kojom se Miroslav Buličić opoziva s dužnosti generalnog konzula Republike Hrvatske u Bosni i Hercegovini

42 06.04.2009 Odluka kojom se Miroslav Buličić opoziva s dužnosti generalnog konzula Republike Hrvatske u Bosni i
Hercegovini

PREDSJEDNIK REPUBLIKE HRVATSKE

949

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine«, broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske, klasa: T-018-07/09-02/06, urbroj: 50304/2-09-05 od 25. ožujka 2009., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU GENERALNOG KONZULA REPUBLIKE HRVATSKE U BOSNI I HERCEGOVINI, SA SJEDIŠTEM U BANJA LUCI

MIROSLAV BULIČIĆ opoziva se s dužnosti generalnog konzula Republike Hrvatske u Bosni i Hercegovini, sa sjedištem u Banja Luci i konzularnim ovlastima nad konzularnim područjem koje obuhvaća sljedeće općine: Banja Luku, Bihać, Bosansku Dubicu (Kozarsku Dubicu), Bosansku Gradišku (Gradišku), Bosansku Krupu, Bosanski Brod (Srpski Brod), Bosanski Novi (Novi Grad), Bosanski Petrovac, Bužim, Cazin, Čelinac, Derventu, Doboj, Dobretiće, Donji Vakuf Drvar, Jajce, Ključ, Kotor Varoš, Laktaše, Mrkonjić Grad, Prijedor, Prnjavor, Sanski Most, Skender Vakuf (Kneževo), Srbac, Šipovo, Teslić i Veliku Kladušu.

Ova Odluka stupa na snagu 31. ožujka 2009. godine.

Klasa: 018-07/09-03/02
Urbroj: 71-05-03/1-09-4
Zagreb, 26. ožujka 2009.

Predsjednik
Republike Hrvatske
Stjepan Mesić, v. r.

Odluka, NN 42/2009-949
## Zakon o izmjenama Zakona o ugostiteljskoj djelatnosti

### NN 43/2009 (8.4.2009.), Zakon o izmjenama Zakona o ugostiteljskoj djelatnosti

43 08.04.2009 Zakon o izmjenama Zakona o ugostiteljskoj djelatnosti

HRVATSKI SABOR

987

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O UGOSTITELJSKOJ DJELATNOSTI

Proglašavam Zakon o izmjenama Zakona o ugostiteljskoj djelatnosti, kojega je Hrvatski sabor donio na sjednici 27. ožujka 2009. godine.

Klasa: 011-01/09-01/63

Urbroj: 71-05-03/1-09-2

Zagreb, 1. travnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA ZAKONA O UGOSTITELJSKOJ DJELATNOSTI

Članak 1.

U Zakonu o ugostiteljskoj djelatnosti (»Narodne novine«, br. 138/06.) u članku 8. stavku 3. riječ: »Poglavarstvo« zamjenjuje se riječima: »Izvršno tijelo«.

U stavku 4. riječ: »poglavarstvo« zamjenjuje se riječima: »izvršno tijelo«.

Članak 2.

Članak 43. mijenja se i glasi:

»(1) Ukoliko gospodarski inspektor u provedbi inspekcijskog nadzora utvrdi da osoba kampira na zemljištu u privatnom vlasništvu, koje je izvan kampova iz skupine »Kampovi i druge vrste ugostiteljskih objekata za smještaj« i prostora određenih za kampiranje izvan kampova u skladu sa člankom 27. stavkom 2. i 3. ovoga Zakona, usmenim rješenjem u zapisniku, koje će izreći vlasniku kamp-kućice, kamp-prikolice i druge kamp-opreme ili njegovom predstavniku zabranit će na rok od 60 dana kampiranje i u svrhu kampiranja postavljanje kamp-opreme na tom zemljištu.

(2) Rješenje iz stavka 1. ovoga članka izvršava se odmah pečaćenjem kamp-opreme (šatora, kamp-prikolice, kamp-kućice, pokretne kućice, autodoma i druge odgovarajuće opreme za smještaj na otvorenom prostoru) ili na drugi pogodan način.

(3) Otpravak usmenog rješenja iz stavka 1. ovoga članka gospodarski inspektor je dužan otpremiti stranki u pisanom obliku u roku od 8 dana od dana izricanja zabrane usmenim rješenjem. Žalba se može izjaviti samo na pisani otpravak rješenja.

(4) Osoba kojoj je izrečeno usmeno rješenje iz stavka 1. ovoga članka, može pisanim putem, u roku od 24 sata od dana pečaćenja kamp-opreme, zatražiti da se zapečaćena kamp-oprema privremeno otpečati i u prisutnosti inspektora odmah iznijeti pokvarljive namirnice i osobne stvari, te poduzeti sigurnosne i druge mjere radi sprječavanja štete, nakon čega će inspektor kamp-opremu ponovno zapečatiti.

(5) Žalba izjavljena protiv rješenja iz stavka 3. ovoga članka ne odgađa izvršenje rješenja.«

Članak 3.

Ovaj Zakon objavit će se u »Narodnim novinama«, a stupa na snagu na dan stupanja na snagu odluke o raspisivanju prvih sljedećih općih i redovitih izbora članova općinskih i gradskih vijeća, županijskih skupština i Gradske skupštine Grada Zagreba te općinskih načelnika, gradonačelnika, župana i gradonačelnika Grada Zagreba, a dosadašnja poglavarstva jedinica lokalne samouprave nastavljaju s radom do stupanja na dužnost općinskog načelnika i gradonačelnika izabranih na neposrednim izborima.

Klasa: 335-02/09-01/01

Zagreb, 27. ožujka 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 43/2009-987
## Odluka o izboru suca Ustavnog suda Republike Hrvatske

### NN 43/2009 (8.4.2009.), Odluka o izboru suca Ustavnog suda Republike Hrvatske

43 08.04.2009 Odluka o izboru suca Ustavnog suda Republike Hrvatske

HRVATSKI SABOR

988

Na temelju članka 125. stavka 1. Ustava Republike Hrvatske, Hrvatski sabor na sjednici 3. travnja 2009. donio je

ODLUKU

O IZBORU SUCA USTAVNOG SUDA REPUBLIKE HRVATSKE

I.

Za suca Ustavnog suda Republike Hrvatske bira se MIROSLAV ŠEPAROVIĆ.

II.

Izabrani sudac Ustavnog suda Republike Hrvatske stupit će na dužnost u skladu s odredbom članka 8. Ustavnog zakona o Ustavnom sudu Republike Hrvatske.

III.

Ova Odluka stupa na snagu danom objave u »Narodnim novinama«.

Klasa: 021-13/09-08/15

Zagreb, 3. travnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 43/2009-988
## Uredba o izmjeni Uredbe o izravnim mjerama kontrole cijena

### NN 43/2009 (8.4.2009.), Uredba o izmjeni Uredbe o izravnim mjerama kontrole cijena

43 08.04.2009 Uredba o izmjeni Uredbe o izravnim mjerama kontrole cijena

VLADA REPUBLIKE HRVATSKE

990

Na temelju članka 6. Zakona o iznimnim mjerama kontrole cijena (»Narodne novine«, broj 73/97), Vlada Republike Hrvatske je na sjednici održanoj 2. travnja 2009. godine donijela

UREDBU

O IZMJENI UREDBE O IZRAVNIM MJERAMA KONTROLE CIJENA

Članak 1.

U Uredbi o izravnim mjerama kontrole cijena (»Narodne novine«, br. 2/2001, 156/2002, 110/2004 i 112/2007), članak 3. mijenja se i glasi:

»Članak 3.

Ova Uredba odnosi se na sljedeće proizvode i usluge:

1. Prijevoz putnika u unutarnjem željezničkom prometu;

2. Službene tiskanice.

Obavijesti o cijenama za proizvode iz točaka 1. i 2. ovog članka, odnose se samo na pravne osobe u vlasništvu Republike Hrvatske (Hrvatske željeznice d.o.o., i Narodne novine d.d.)«.

Članak 2.

Ova Uredba objavit će se u »Narodnim novinama«, a stupa na snagu 1. svibnja 2009. godine.

Klasa: 307-03/09-01/01
Urbroj: 5030105-09-1
Zagreb, 2. travnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Uredba, NN 43/2009-990
## Odluka o izmjeni Odluke o osnivanju Nacionalnog vijeća za zaštitu potrošača

### NN 43/2009 (8.4.2009.), Odluka o izmjeni Odluke o osnivanju Nacionalnog vijeća za zaštitu potrošača

43 08.04.2009 Odluka o izmjeni Odluke o osnivanju Nacionalnog vijeća za zaštitu potrošača

VLADA REPUBLIKE HRVATSKE

994

Na temelju članka 30. stavka 2. Zakona o Vladi Republike Hrvatske (»Narodne novine« broj 101/98, 15/2000, 117/2001, 199/2003 i 30/2004) i članka 123. stavaka 1., 2., 5. i 10. Zakona o zaštiti potrošača (»Narodne novine« broj 79/2007 i 125/2007), Vlada Republike Hrvatske je na sjednici održanoj 2. travnja 2009. godine donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA ZAŠTITU POTROŠAČA

I.

U Odluci o osnivanju Nacionalnog vijeća za zaštitu potrošača (»Narodne novine« broj 21/2008 i 81/2008), u točki II. podstavku 2. riječi: »Božica Rukavina« zamjenjuju se riječima: »Jelena Đugum.«

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 330-01/09-02/02
Urbroj: 5030105-09-1
Zagreb, 2. travnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 43/2009-994
## Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Grada Županje

### NN 43/2009 (8.4.2009.), Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Grada Županje

43 08.04.2009 Odluka o prestanku važenja Odluke o raspisivanju javnog natječaja za dodjelu koncesije za korištenje
poljoprivrednog zemljišta u vlasništvu Republike Hrvatske na području Grada Županje

VLADA REPUBLIKE HRVATSKE

996

Na temelju članka 45. stavka 1. Zakona o poljoprivrednom zemljištu (»Narodne novine« broj 66/2001, 87/2002, 48/2005 i 90/2005), a u vezi s člankom 99. Zakona o poljoprivrednom zemljištu (»Narodne novine« broj 152/2008), Vlada Republike Hrvatske je na sjednici održanoj 2. travnja 2009. godine donijela

ODLUKU

O PRESTANKU VAŽENJA ODLUKE O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA ŽUPANJE

I.

Danom stupanja na snagu ove Odluke prestaje važiti Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Grada Županje (»Narodne novine« broj 106/2008).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/08-03/20

Urbroj: 5030116-09-1

Zagreb, 2. travnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 43/2009-996
## Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Grada Vukovara

### NN 43/2009 (8.4.2009.), Odluka o prestanku važenja Odluke o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Grada Vukovara

43 08.04.2009 Odluka o prestanku važenja Odluke o raspisivanju javnog natječaja za dodjelu koncesije za korištenje
poljoprivrednog zemljišta u vlasništvu Republike Hrvatske na području Grada Vukovara

VLADA REPUBLIKE HRVATSKE

998

Na temelju članka 45. stavka 1. Zakona o poljoprivrednom zemljištu (»Narodne novine«, br. 66/2001, 87/2002, 48/2005 i 90/2005), a u vezi s člankom 99. Zakona o poljoprivrednom zemljištu (»Narodne novine«, broj 152/2008), Vlada Republike Hrvatske je na sjednici održanoj 2. travnja 2009. godine donijela

ODLUKU

O PRESTANKU VAŽENJA ODLUKE O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA VUKOVARA

I.

Danom stupanja na snagu ove Odluke prestaje važiti Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Grada Vukovara (»Narodne novine«, broj 146/2008).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/08-03/25

Urbroj: 5030116-09-1

Zagreb, 2. travnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 43/2009-998
## Rješenje o imenovanju ravnatelja Hrvatskog zavoda za zdravstveno osiguranje

### NN 43/2009 (8.4.2009.), Rješenje o imenovanju ravnatelja Hrvatskog zavoda za zdravstveno osiguranje

43 08.04.2009 Rješenje o imenovanju ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

1001

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 90. stavka 2. Zakona o obveznom zdravstvenom osiguranju (»Narodne novine«, broj 150/2008) i članka 31. stavka 4. Statuta Hrvatskog zavoda za zdravstveno osiguranje (»Narodne novine«, broj 18/2009), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O IMENOVANJU RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se TIHOMIR STRIZREP, dr. med., ravnateljem Hrvatskog zavoda za zdravstveno osiguranje.

Klasa: 080-02/09-01/46

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1001
## Rješenje o razrješenju zamjenice direktora Hrvatskog zavoda za zdravstveno osiguranje

### NN 43/2009 (8.4.2009.), Rješenje o razrješenju zamjenice direktora Hrvatskog zavoda za zdravstveno osiguranje

43 08.04.2009 Rješenje o razrješenju zamjenice direktora Hrvatskog zavoda za zdravstveno osiguranje

VLADA REPUBLIKE HRVATSKE

1002

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 79. Statuta Hrvatskog zavoda za zdravstveno osiguranje (»Narodne novine«, broj 18/2009), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O RAZRJEŠENJU ZAMJENICE DIREKTORA HRVATSKOG ZAVODA ZA ZDRAVSTVENO OSIGURANJE

Razrješuje se VERONIKA LAUŠIN, dr. med., dužnosti zamjenice direktora Hrvatskog zavoda za zdravstveno osiguranje.

Klasa: 080-02/09-02/44

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1002
## Rješenje o imenovanju zamjenice ravnatelja Hrvatskog zavoda za zdravstveno osiguranje

### NN 43/2009 (8.4.2009.), Rješenje o imenovanju zamjenice ravnatelja Hrvatskog zavoda za zdravstveno osiguranje

43 08.04.2009 Rješenje o imenovanju zamjenice ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

1003

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 94. stavka 3. Zakona o obveznom zdravstvenom osiguranju (»Narodne novine«, broj 150/2008) i članka 44. stavka 3. Statuta Hrvatskog zavoda za zdravstveno osiguranje (»Narodne novine«, broj 18/2009), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O IMENOVANJU ZAMJENICE RAVNATELJA HRVATSKOG ZAVODA ZA ZDRAVSTVENO OSIGURANJE

Imenuje se VERONIKA LAUŠIN, dr. med., zamjenicom ravnatelja Hrvatskog zavoda za zdravstveno osiguranje.

Klasa: 080-02/09-01/47

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1003
## Rješenje o imenovanju predsjednika i članova Upravnog vijeća Hrvatskog centra za poljoprivredu, hranu i selo

### NN 43/2009 (8.4.2009.), Rješenje o imenovanju predsjednika i članova Upravnog vijeća Hrvatskog centra za poljoprivredu, hranu i selo

43 08.04.2009 Rješenje o imenovanju predsjednika i članova Upravnog vijeća Hrvatskog centra za poljoprivredu, hranu
i selo

VLADA REPUBLIKE HRVATSKE

1006

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 6. stavka 2. Zakona o osnivanju Hrvatskog centra za poljoprivredu, hranu i selo (»Narodne novine«, broj 25/2009), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG CENTRA ZA POLJOPRIVREDU, HRANU I SELO

1. Imenuje se mr. sc. JOSIP KRALJIČKOVIĆ predsjednikom Upravnog vijeća Hrvatskog centra za poljoprivredu, hranu i selo.

2. Za članove Upravnog vijeća Hrvatskog centra za poljoprivredu, hranu i selo, imenuju se:

– SREĆKO SELANAC

– mr. sc. VIŠNJA LJUBETIĆ

– KARLO GJURAŠIĆ.

Klasa: 080-02/09-01/49

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1006
## Rješenje o razrješenju predsjednika i članova Upravnog vijeća Zavoda za voćarstvo

### NN 43/2009 (8.4.2009.), Rješenje o razrješenju predsjednika i članova Upravnog vijeća Zavoda za voćarstvo

43 08.04.2009 Rješenje o razrješenju predsjednika i članova Upravnog vijeća Zavoda za voćarstvo

VLADA REPUBLIKE HRVATSKE

1007

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 16. stavka 4. Zakona o osnivanju Hrvatskog centra za poljoprivredu, hranu i selo (»Narodne novine«, broj 25/2009), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA ZAVODA ZA VOĆARSTVO

1. Razrješuje se SREĆKO SELANAC dužnosti predsjednika Upravnog vijeća Zavoda za voćarstvo.

2. Razrješuju se dužnosti članovi Upravnog vijeća Zavoda za voćarstvo:

– ANĐELKO HORVAT

– SILVIA CIKOŠ.

Klasa: 080-02/09-02/46

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1007
## Rješenje o razrješenju predsjednika i članova Upravnog vijeća Zavoda za tlo

### NN 43/2009 (8.4.2009.), Rješenje o razrješenju predsjednika i članova Upravnog vijeća Zavoda za tlo

43 08.04.2009 Rješenje o razrješenju predsjednika i članova Upravnog vijeća Zavoda za tlo

VLADA REPUBLIKE HRVATSKE

1008

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 16. stavka 4. Zakona o osnivanju Hrvatskog centra za poljoprivredu, hranu i selo (»Narodne novine«, broj 25/2009), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA ZAVODA ZA TLO

1. Razrješuje se ŽELJKO VINCEK dužnosti predsjednika Upravnog vijeća Zavoda za tlo.

2. Razrješuju se dužnosti članovi Upravnog vijeća Zavoda za tlo:

– MIROSLAV PAŽUR

– prof. dr. sc. STJEPAN HUSNJAK

– ANICA LUCEVIĆ

– SNJEŽANA KRAML.

Klasa: 080-02/09-02/47

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1008
## Rješenje o razrješenju predsjednice i članova Upravnog vijeća Hrvatskog zavoda za vinogradarstvo i vinarstvo

### NN 43/2009 (8.4.2009.), Rješenje o razrješenju predsjednice i članova Upravnog vijeća Hrvatskog zavoda za vinogradarstvo i vinarstvo

43 08.04.2009 Rješenje o razrješenju predsjednice i članova Upravnog vijeća Hrvatskog zavoda za vinogradarstvo i
vinarstvo

VLADA REPUBLIKE HRVATSKE

1009

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 16. stavka 4. Zakona o osnivanju Hrvatskog centra za poljoprivredu, hranu i selo (»Narodne novine«, broj 25/2009), Vlada Republike Hrvatske je na sjednici održanoj 2. travnja 2009. godine donijela

RJEŠENJE

O RAZRJEŠENJU PREDSJEDNICE I ČLANOVA UPRAVNOG VIJEĆA HRVATSKOG ZAVODA ZA VINOGRADARSTVO I VINARSTVO

1. Razrješuje se mr. sc. JASNA ČAČIĆ dužnosti predsjednice Upravnog vijeća Hrvatskog zavoda za vinogradarstvo i vinarstvo.

2. Razrješuju se dužnosti članovi Upravnog vijeća Hrvatskog zavoda za vinogradarstvo i vinarstvo:

– MLADEN PAPAK

– ZLATAN PLENKOVIĆ.

Klasa: 080-02/09-02/48

Urbroj: 50304/2-09-01

Zagreb, 2. travnja 2009.

Predsjednik
dr. sc. Ivo Sanader, v. r.

Rješenje, NN 43/2009-1009
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 43/2009 (8.4.2009.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA I SOCIJALNE SKRBI

1013

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08 i 17/08, 29/08, 32/08, 47/08, 69/08, 83/08, 90/08, 137/08, 15/09, 26/09 i 33/09)

iza rednog broja 205. dodaju se brojevi i riječi:

»206. Poliklinika Pablo za dermatologiju, ginekologiju, oftalmologiju i medicinu rada, Solin, Matoševa 10, Poslovna jedinica Zagreb, Florijana Andraševca 14

207. Elkron medica d.o.o. za internu medicinu i medicinu rada, Pula, Giardini 2, Poslovna jedinica Pula, Viktora Jeromele 81«

Ovo Rješenje stupa na snagu osmog dana od dana objave u »Narodnim novinama«

Klasa: UP/I-500-01/07-05/08

Urbroj: 534-05-1-1/3-09-27

Zagreb, 30. ožujka 2009.

Ministar
mr. Darko Milinović, dr. med., v. r.

Rješenje, NN 43/2009-1013
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 43/2009 (8.4.2009.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

43 08.04.2009 Rješenje o izmjeni i dopuni Rješenja o određivanju zdravstvenih ustanova i specijalista medicine rada
u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA I SOCIJALNE SKRBI

1014

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

u Rješenju o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07 i 133/07, 15/08, 29/08, 45/08, 90/08, 135/08, 15/09, 26/09 i 33/09)

u točki I. iza rednog broja 60. dodaju se brojevi i riječi

»61. Elkron Medica d.o.o. Pula, Giardini 2, Poslovna jedinica Pula, Viktora Jeromele 81

62. Poliklinika Pablo za dermatologiju, ginekologiju, oftalmologiju i medicinu rada, Solin, Matoševa 10, Poslovna jedinica Zagreb, Florijana Andrašeca 14«

II.

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-05-1-1/3-09-42

Zagreb, 30. ožujka 2009.

Ministar
mr. Darko Milinović, dr. med., v. r.

Rješenje, NN 43/2009-1014
## Zakon o izmjenama i dopunama Zakona o izvršavanju Državnog proračuna Republike Hrvatske za 2009. godinu

### NN 44/2009 (9.4.2009.), Zakon o izmjenama i dopunama Zakona o izvršavanju Državnog proračuna Republike Hrvatske za 2009. godinu

44 09.04.2009 Zakon o izmjenama i dopunama Zakona o izvršavanju Državnog proračuna Republike Hrvatske za 2009. godinu

HRVATSKI SABOR

1029

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2009. GODINU

Proglašavam Zakon o izmjenama i dopunama Zakona o izvršavanju Državnog proračuna Republike Hrvatske za 2009. godinu, kojega je Hrvatski sabor donio na sjednici 3. travnja 2009. godine.

Klasa: 011-01/09-01/65

Urbroj: 71-05-03/1-09-2

Zagreb, 6. travnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA I DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2009. GODINU

Članak 1.

U Zakonu o izvršavanju Državnog proračuna Republike Hrvatske za 2009. godinu (»Narodne novine«, br. 149/08.) u članku 11. stavku 1. iznos: »429.977.617,00« zamjenjuje se iznosom: »329.977.617,00«.

Članak 2.

U članku 18. stavku 3. iza točke 3. dodaje se točka 4. koja glasi:

»4. jedinice lokalne i područne (regionalne) samouprave za projekte koji se sufinanciraju iz pretpristupnih programa Europske unije.«

Članak 3.

U članku 26. stavku 1. iznos: »12.764.034.950,00« zamjenjuje se iznosom: »15.344.114.607,00«.

U stavku 2. iznos: »9.825.117.452,00« zamjenjuje se iznosom: »9.823.717.452,00«.

U stavku 3. iznos: »487.913.680,00« zamjenjuje se iznosom: »554.495.200,00«.

Članak 4.

U članku 38. stavku 6. riječi: »Županijsko poglavarstvo dužno je« zamjenjuju se riječima: »Župan je dužan«.

Članak 5.

Ovaj Zakon stupa na snagu na dan objave u »Narodnim novinama«, osim članka 4. koji stupa na snagu na dan stupanja na snagu odluke o raspisivanju prvih sljedećih općih i redovitih izbora članova općinskih i gradskih vijeća, županijskih skupština i Gradske skupštine Grada Zagreba te općinskih načelnika, gradonačelnika, župana i gradonačelnika Grada Zagreba.

Klasa: 400-06/09-01/05

Zagreb, 3. travnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 44/2009-1029
## Zakon o izmjenama Zakona o kulturnim vijećima

### NN 44/2009 (9.4.2009.), Zakon o izmjenama Zakona o kulturnim vijećima

44 09.04.2009 Zakon o izmjenama Zakona o kulturnim vijećima

HRVATSKI SABOR

1030

Na temelju članka 88. Ustava Republike Hrvatska, donosim

ODLUKU

O PROGLAŠENJU ZAKONA O IZMJENAMA ZAKONA O KULTURNIM VIJEĆIMA

Proglašavam Zakon o izmjenama Zakona o kulturnim vijećima, kojega je Hvarski sabor donio na sjednici 3. travnja 2009. godine.

Klasa: 011-01/09-01/68

Urbroj: 71-05-03/1-09-2

Zagreb, 6. travnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA ZAKONA O KULTURNIM VIJEĆIMA

Članak 1.

U Zakonu o kulturnim vijećima (»Narodne novine«, br. 48/04.) u članku 2. podstavak 3. briše se.

Članak 2.

U članku 8. stavak 2. mijenja se i glasi:

»(2) Općinski načelnik, gradonačelnik, gradonačelnik Grada Zagreba i župan osiguravaju obavljanje stručnih, administrativnih, tehničkih i drugih poslova za potrebe Vijeća iz članka 6. ovoga Zakona, kao i sredstva potrebna za njihov rad.«

Članak 3.

Ovaj Zakon objavit će se u »Narodnim novinama«, a stupa na snagu na dan stupanja na snagu odluke o raspisivanju prvih sljedećih općih i redovitih izbora članova općinskih i gradskih vijeća, županijskih skupština i Gradske skupštine Grada Zagreba te općinskih načelnika, gradonačelnika, župana i gradonačelnika Grada Zagreba, a dosadašnja općinska, gradska i županijska poglavarstva te poglavarstvo Grada Zagreba nastavljaju s radom do stupanja na dužnost općinskog načelnika, gradonačelnika i župana te gradonačelnika Grada Zagreba izabranih na neposrednim izborima.

Klasa: 612-01/09-01/01

Zagreb, 3. travnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 44/2009-1030
## Zakon o izmjeni Carinskog zakona

### NN 45/2009 (10.4.2009.), Zakon o izmjeni Carinskog zakona

HRVATSKI SABOR

1033

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI CARINSKOG ZAKONA

Proglašavam Zakon o izmjeni Carinskog zakona, koji je Hrvatski sabor donio na sjednici 3. travnja 2009. godine.

Klasa: 011-01/09-01/69

Urbroj: 71-05-03/1-09-2

Zagreb, 6. travnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENI CARINSKOG ZAKONA

Članak 1.

U Carinskom zakonu (»Narodne novine«, br. 78/99., 117/99., 73/00., 92/01., 47/03., 140/05., 138/06. i 60/08.) članak 224. mijenja se i glasi:

»Kad svota davanja proizišla iz carinskoga duga nije proknjižena u skladu sa člankom 222. i 223. ovoga Zakona ili je proknjižena u nižemu iznosu od zakonski dugovanog, svota davanja ili njezin preostali dio proknjižit će se u roku od dva dana od dana kada carinarnica to utvrdi i bude u mogućnosti izračunati zakonski dugovani iznos i utvrditi dužnika (naknadno knjiženje). Ti rokovi mogu se produljiti u skladu sa člankom 223. ovoga Zakona.

Osim slučajeva iz stavka 2., 3. i 5. članka 221. ovoga Zakona, naknadno knjiženje neće se provesti:

a) ako je odluka o tome, da se davanja ne proknjiže ili da se proknjiže u iznosu manjem od zakonski dugovanih, donesena na temelju naknadno poništenih akata,

b) ako iznos zakonski dugovanih davanja nije proknjižen uslijed pogreške carinskih tijela koju osoba odgovorna za plaćanje, postupajući u dobroj vjeri i u skladu s važećim odredbama o carinskim deklaracijama, nije mogla otkriti;

Kada je povlašteno podrijetlo robe ustanovljeno na temelju sustava administrativne suradnje koji uključuje tijela treće zemlje, izdavanje potvrde od strane tih tijela koja se pokaže nepravilnom, predstavlja pogrešku koja se nije mogla otkriti u smislu odredaba ove točke;

Izdavanje nepravilne potvrde, međutim, ne predstavlja pogrešku ako se potvrda temelji na netočnom prikazu činjenica koje je dao izvoznik, osim ako je nedvojbeno da su tijela koja su izdala potvrdu znala ili trebala znati da roba ne zadovoljava propisane uvjete za povlašteno postupanje;

Odgovorna osoba može se pozvati na dobru vjeru ukoliko može dokazati da je u obavljanju odnosnog trgovinskog posla s dužnom pažnjom poduzela potrebne mjere kako bi osigurala ispunjavanje svih uvjeta za povlašteno postupanje;

Odgovorna osoba se, međutim, ne može pozivati na dobru vjeru, ako je u Službenom listu Republike Hrvatske objavljena obavijest o postojanju osnove za sumnju u pravilnu primjenu mjera povlaštenog postupanja u zemlji korisnici.

c) ako je iznos davanja manji od iznosa za koji je Vlada Repub-like Hrvatske propisala da se neće naknadno knjižiti.«

Članak 2.

Propisi za provedbu ovoga Zakona uskladit će se s odredbama ovoga Zakona u roku tri mjeseca od dana njegova stupanja na snagu.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 413-01/09-01/01
Zagreb, 3. travnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 45/2009-1033
## Odluka o sudjelovanju pripadnika oružanih snaga Republike Hrvatske u mirovnoj operaciji Europske unije "EU NAVFOR Somalia-Atalanta"

### NN 45/2009 (10.4.2009.), Odluka o sudjelovanju pripadnika oružanih snaga Republike Hrvatske u mirovnoj operaciji Europske unije "EU NAVFOR Somalia-Atalanta"

45 10.04.2009 Odluka o sudjelovanju pripadnika oružanih snaga Republike Hrvatske u mirovnoj operaciji Europske unije "EU NAVFOR Somalia-Atalanta"

HRVATSKI SABOR

1036

Na temelju članka 6. stavka 2. podstavka 6. Zakona o obrani (»Narodne novine«, br. 33/02., 58/02., 100/04., 174/04. i 76/07.) i članka 4. stavka 1. Zakona o sudjelovanju pripadnika Oružanih snaga Republike Hrvatske, policije, civilne zaštite te državnih službenika i namještenika u mirovnim operacijama i drugim aktivnostima u inozemstvu (»Narodne novine«, br. 33/02.), na prijedlog Vlade Republike Hrvatske, Hrvatski sabor na sjednici 3. travnja 2009. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MIROVNOJ OPERACIJI EUROPSKE UNIJE »EU NAVFOR SOMALIA – ATALANTA«

I.

U mirovnu operaciju Europske unije »EU NAVFOR Somalia – ATALANTA« u 2009. godini upućuje se do pet pripadnika Oružanih snaga Republike Hrvatske, uz mogućnost rotacije.

II.

Ovlašćuje se Vlada Republike Hrvatske da utvrđuje trajanje rotacije, broj i organizacijsku strukturu pripadnika Oružanih snaga Republike Hrvatske u mirovnoj operaciji iz točke I. ove Odluke.

III.

Obvezuje se Vlada Republike Hrvatske da po završetku sudjelovanja pripadnika Oružanih snaga Republike Hrvatske u mirovnoj operaciji iz točke I. ove Odluke podnese izvješće Hrvatskom saboru.

IV.

Ova Odluka stupa na snagu danom objave u »Narodnim novinama«.

Klasa: 004/01/09-01/03

Zagreb, 3. travnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 45/2009-1036
## Pravilnik o potrebnim znanjima iz područja upravljanja projektima

### NN 45/2009 (10.4.2009.), Pravilnik o potrebnim znanjima iz područja upravljanja projektima

MINISTARSTVO ZAŠTITE OKOLIŠA PROSTORNOG UREĐENJA I GRADITELJSTVA

1038

Na temelju članka 54. Zakona o arhitektonskim i inženjerskim poslovima i djelatnostima u prostornom uređenju i gradnji (»Narodne novine« br. 152/08), ministrica zaštite okoliša prostornog uređenja i graditeljstva donosi

PRAVILNIK

O POTREBNIM ZNANJIMA IZ PODRUČJA UPRAVLJANJA PROJEKTIMA

Članak 1.

Ovim se Pravilnikom utvrđuju međunarodno priznati sustavi ovjere sposobnosti upravljanja projektima i obrazovni programi koji osiguravaju potrebna znanja iz područja upravljanja projektima.

Članak 2.

Međunarodno priznati sustavi ovjere sposobnosti upravljanja projektima su:

– sustav ovjere sposobnosti Međunarodne organizacije za upravljanje projektima (International Project Management Association, IPMA), sa sjedištem u Švicarskoj, i

– sustav ovjere sposobnosti Instituta za upravljanje projektima (Project Management Institute, PMI) sa sjedištem u Sjedinjenim Američkim Državama.

Članak 3.

Dokazom o potrebnim znanjima iz područja upravljanja projektima smatra se:

– dokument o ovjeri sposobnosti (certifikat) koji je izdan od nacionalne članice Međunarodne organizacije za upravljanje projektima iz članka 2. stavka 1. podstavka 1. ovoga Pravilnika, odnosno

– dokument o ovjeri sposobnosti (certifikat) koji je izdan od Instituta za upravljanje projektima iz članka 2. stavka 1. podstavka 2. ovoga Pravilnika, neovisno o stupnju ovjere sposobnosti za koji je dokument iz podstavka 1. odnosno podstavka 2. ovoga stavka izdan.

Članak 4.

Obrazovni programi koji osiguravaju potrebna znanja iz upravljanja projektima u području arhitekture, građevinarstva, elektrotehnike ili strojarstva su oni programi koji uključuju predmete iz:

– planiranja i kontrole projekata

– upravljanja građevinskim projektima (projektima gradnje)

– ugovornog prava građenja

– građevinske regulative

– upravljanja ljudskim potencijalima

– organizacije poslovnih sustava u graditeljstvu

– organizacije građenja.

Članak 5.

Dokazom o potrebnim znanjima iz područja upravljanja projektima smatra se ovjerena kopija dopunske isprave o studiju ili prijepisa ocjena studija izdana prema posebnom propisu, u kojem su popisani kao odslušani i položeni svi ili neki od predmeta iz područja određenih člankom 4. ovoga Pravilnika.

Ukupni zbroj ECTS bodova za predmete iz stavka 1. ovoga članka mora iznositi najmanje 30 bodova.

Za studije za koje se prema ranijim propisima nisu utvrđivali ECTS bodovi, ukupni zbroj nastavnih sati za predmete iz stavka 1. ovoga članka mora iznositi najmanje 360 sati.

Članak 6.

Ovaj Pravilnik stupa na snagu osmog dana od objave u »Narodnim novinama«.

Klasa: 360-01/09-04/6

Urbroj: 531-01-266-09-01

Zagreb, 3. travnja 2009.

Ministrica
Marina Matulović Dropulić, dipl. ing. arh., v. r.

Pravilnik, NN 45/2009-1038
## Pravilnik o dopunama Pravilnika o Nacionalnoj listi priznatih kultivara vinove loze

### NN 45/2009 (10.4.2009.), Pravilnik o dopunama Pravilnika o Nacionalnoj listi priznatih kultivara vinove loze

45 10.04.2009 Pravilnik o dopunama Pravilnika o Nacionalnoj listi priznatih kultivara vinove loze

MINISTARSTVO POLJOPRIVREDE, RIBARSTVA I RURALNOG RAZVOJA

1043

Na temelju članka 2. stavka 6. Zakona o vinu (»Narodne novine« br. 96/03) ministar poljoprivrede, ribarstva i ruralnog razvoja donosi

PRAVILNIK

O DOPUNAMA PRAVILNIKA O NACIONALNOJ LISTI PRIZNATIH KULTIVARA VINOVE LOZE

Članak 1.

U Pravilniku o Nacionalnoj listi priznatih kultivara vinove loze (»Narodne novine« br. 159/04, 14/05, 42/05, 62/05, 3/06, 37/06, 76/06, 44/07, 118/07, 133/07, 86/08, 117/08, 124/08, 148/08) u članku 5. točki 1. iza riječi: »rizvanac.« briše se točka i stavlja zarez te dodaju riječi: »gamay bojadiser, kadarka, kerner bijeli, muškat bijeli, muškat žuti, semillon, syrah.«.

U točki 2. iza riječi »muškat žuti.« briše se točka i stavlja zarez te dodaju riječi: »alicante bouschet, gamay, gamay bojadiser, kadarka, muškat bijeli, radgonska ranina, ružica crvena, semillon.«.

U točki 3. iza riječi »lovrijenac.« briše se točka i stavlja zarez te dodaju riječi: »blauburger, dornfelder, gamay, kadarka, kerner bijeli, muškat bijeli, muškat žuti, neuburger, plavec žuti, radgonska ranina, syrah.«.

U točki 4. iza riječi »kerner bijeli« briše se točka i stavlja zarez te dodaju riječi: »dornfelder, gamay, kadarka, kleščec bijeli, radgonska ranina, syrah, semillon.«.

U točki 5. iza riječi »kraljevina« briše se točka i stavlja zarez te dodaju riječi: »alicante bouschet, blauburger, cabernet franc, cabernet sauvignon, dornfelder, gamay, gamay bojadiser, kavčina crna, kadarka, kerner bijeli, morio muscat, lipovina, radgonska ranina, ranfol, semillon, syrah.«.

U točki 6. iza riječi »lovrijenac.« briše se točka i stavlja zarez te dodaju riječi: »alicante bouschet, blauburger, dornfelder, kavčina crna, kerner bijeli, radgonska ranina, semillon.«.

U točki 7. iza riječi »merlot.« briše se točka i stavlja zarez te dodaju riječi: »alicante bouschet, blauburger, cabernet franc, kerner bijeli, radgonska ranina, ranfol, syrah, trollinger blau.«.

U točki 8. iza riječi »carmenere.« briše se točka i stavlja zarez te dodaje riječ: »gamay bojadiser.«.

U točki 9. iza riječi »plavac.« briše se točka i stavlja zarez te dodaju riječi: »alicante bouschet, cabernet franc, crljenak, debit.«.

U točki 10. iza riječi »cinsaut.« briše se točka i stavlja zarez te dodaju riječi: »alicante bouschet, crljenak, muškat žuti, mourvedre, trebiano romagnolo.«.

U točki 11. iza riječi »crljenak.« briše se točka i stavlja zarez te dodaju riječi: »alicante bouschet, mourvedre, muškat žuti, pošip bijeli.«.

U točki 12. iza riječi »ljutac.« briše se točka i stavlja zarez te dodaju riječi: »alicante bouschet, muškat žuti, mourvedre.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-01/50
Urbroj: 525-02-3-0032/09-2
Zagreb, 27. ožujka 2009.

Ministar
mr. sc. Božidar Pankretić, v. r.

Pravilnik, NN 45/2009-1043
## Rješenje o dopuni Liste stečajnih upravitelja

### NN 45/2009 (10.4.2009.), Rješenje o dopuni Liste stečajnih upravitelja

45 10.04.2009 Rješenje o dopuni Liste stečajnih upravitelja

MINISTARSTVO PRAVOSUĐA

1050

Na temelju članka 21. stavak 1. Stečajnog zakona (»Narodne novine«, broj 44/96, 29/99, 129/00, 123/03 i 82/06) i članka 2. stavak 1. Pravilnika o utvrđivanju Liste stečajnih upravitelja (»Narodne novine«, broj 65/07) ministar pravosuđa donosi

RJEŠENJE

O DOPUNI LISTE STEČAJNIH UPRAVITELJA

I. Lista stečajnih upravitelja utvrđena Rješenjem ministrice pravosuđa klasa: 133-04/07-01/3, urbroj: 514-06-02/1-07-1 od 20. srpnja 2007. godine (»Narodne novine«, broj 77/07, 119/07, 47/08, 74/08 i 107/08) dopunjuje se i uvrštavaju se:

|  |  |  |  |  |  |  |
| --- | --- | --- | --- | --- | --- | --- |
| Red.br. | Ime i prezime | Odvjetnik MB | Zanimanje | Rješenje (svjedodžba) o položenom ispitu za stečajnog upravitelja | Radno iskustvo | Adresa – telefon |
| 243. | mr. sc. Savo Filipović |  | dipl. ekonomist | UP/I-133-04/01-01/67 od 8. ožujka 2002. g. | Stečajni upravitelj | Dramalj, Br. Košuljandić 100/a |
| 244. | Zvonko Miler |  | dipl. ekonomist | UP/I-133-04-01-01/59 od 17. listopada 2001. g. |  | Slavonski Brod, Martićeva 2 |
| 245. | Bratislav Stanković |  | dipl. ekonomist | UP/I-133-04/00-01/182 od 3. srpnja 2003. g. |  | Varaždin, Zagrebačka 73 |
| 246. | Vesna Kocbek | DA, MB: 80140882 | dipl. pravnik | UP/I-133-04/08-01/4 od 2. srpnja 2008. g. |  | Zagreb, Trg Nikole Zrinskog 17 |
| 247. | Zrinka Akrap |  | dipl. ekonomist | UP/I-133-04/00-01/328 od 10. svibnja 2001. g. |  | Zagreb, Gajeva 45 |
| 248. | Ivan Vrbanić |  | dipl. ekonomist | UP/I-133-04/01-01/93 od 30. prosinca 2002. g. |  | Karlovac, Brodarci 28 |
| 249. | Nevenka Koroman | DA, MB: 80360165 | dipl. pravnik | UP/I-133-04/01-01/47 od 10. svibnja 2001. g. | Stečajni upravitelj | Pula, Istarska 36 |

II. Osobe iz točke 1. ovog Rješenja uvrštavaju se na Listu stečajnih upravitelja na vrijeme od četiri godine.

III. Ova Lista stečajnih upravitelja primjenjuje se danom objave u »Narodnim novinama«.

Klasa: 133-04/07-01/3
Urbroj: 514-03-01-09-5
Zagreb, 26. veljače 2009.

Ministar
dr. sc. Ivan Šimonović, v. r.

Rješenje, NN 45/2009-1050
## Izmjene i dopune Upute o upotrebi slovnih kratica i brojčanih oznaka za države i zemlje i novčane jedinice u platnom prometu s inozemstvom

### NN 45/2009 (10.4.2009.), Izmjene i dopune Upute o upotrebi slovnih kratica i brojčanih oznaka za države i zemlje i novčane jedinice u platnom prometu s inozemstvom

HRVATSKA NARODNA BANKA

1051

Na temelju točke XVII. Odluke o uvjetima i načinu obavljanja platnog prometa s inozemstvom (»Narodne novine«, br. 88/2005., 18/2006. i 132/2007.) guverner Hrvatske narodne banke donosi

IZMJENE I DOPUNE

UPUTE O UPOTREBI SLOVNIH KRATICA I BROJČANIH OZNAKA ZA DRŽAVE I ZEMLJE I NOVČANE JEDINICE U PLATNOM PROMETU S INOZEMSTVOM

I.

U Popis novčanih jedinica i drugih platnih sredstava i njihovih oznaka, koji je sastavni dio Upute o upotrebi slovnih kratica i brojčanih oznaka za države i zemlje i novčane jedinice u platnom prometu s inozemstvom (»Narodne novine«, br. 75/2007., 77/2007., 112/2007., 95/2008. i 28/2009.), unose se sljedeće izmjene i dopune:

Pod entitetom »KUBA« dodaje se naziv, troslovna i brojčana oznaka valute, pa tekst sada glasi:

KUBA kubanski pezo Cuban Peso CUP 192 2

konvertibilni pezo Peso Convertible CUC 931 2

II.

Ove izmjene i dopune Upute stupaju na snagu osmoga dana od dana objave u »Narodnim novinama«.

O. br.: 426-020/04-09/ŽR

Zagreb, 2. travnja 2009.

Guverner
Hrvatske narodne banke
dr. sc. Željko Rohatinski, v. r.

Izmjene i dopune, NN 45/2009-1051
## Pravilnik o dopuni Pravilnika o razvrstavanju poslovnih subjekata prema Nacionalnoj klasifikaciji djelatnosti 2007. - NKD 2007.

### NN 45/2009 (10.4.2009.), Pravilnik o dopuni Pravilnika o razvrstavanju poslovnih subjekata prema Nacionalnoj klasifikaciji djelatnosti 2007. - NKD 2007.

DRŽAVNI ZAVOD ZA STATISTIKU

1052

Na temelju članka 5. stavka 3. i članka 8. stavka 2. Zakona o Nacionalnoj klasifikaciji djelatnosti (»Narodne novine« br. 98/94.) i Odluke o Nacionalnoj klasifikaciji djelatnosti 2007. – NKD 2007. (»Narodne novine« br. 58/07. i 72/07.) ravnatelj Državnog zavoda za statistiku donosi

PRAVILNIK

O DOPUNI PRAVILNIKA O RAZVRSTAVANJU POSLOVNIH SUBJEKATA PREMA NACIONALNOJ KLASIFIKACIJI DJELATNOSTI 2007. – NKD 2007.

Članak 1.

U Pravilniku o razvrstavanju poslovnih subjekata prema Nacionalnoj klasifikaciji djelatnosti 2007. – NKD 2007. (»Narodne novine« br. 80/2007.) iza članka 12. dodaju se novi članci 12 a., 12 b. i 12 c., koji glase:

»Članak 12 a.

Matični broj dodjeljuje se i nositeljima nezavisnih lista i kandidatima te nezavisnim zastupnicima i nezavisnim članovima predstavničkih tijela jedinica lokalne i područne (regionalne) samouprave koji su izabrani s nezavisnih lista, a koji su, sukladno Zakonu o financiranju političkih stranaka, nezavisnih lista i kandidata (»Narodne novine«, br. 01/2007.), dužni otvoriti poseban račun za financiranje troškova izborne promidžbe odnosno za redovno financiranje njihove djelatnosti.

Članak 12 b.

Matični broj subjektima iz članka 12 a. određuje Državni zavod za statistiku putem službe nadležne za poslove statistike u uredima državne uprave u županijama odnosno upravnog tijela Grada Zagreba nadležnog za poslove statistike.

Članak 12 c.

Nositeljima nezavisnih lista i kandidatima matični broj određuje se počevši od dana stupanja na snagu odluke o raspisivanju izbora.

Prije određivanja matičnog broja nositelji nezavisnih lista i kandidati su dužni potpisati izjavu kojom se obvezuju da će zatvoriti matični broj ukoliko njihove kandidature ne budu pravovaljane.

Nezavisnim zastupnicima i nezavisnim članovima predstavničkih tijela jedinica lokalne i područne (regionalne) samouprave matični broj određuje se nakon konstituiranja Hrvatskog sabora odnosno predstavničkog tijela jedinice lokalne i područne (regionalne) samouprave.«

Članak 2.

Ovaj Pravilnik stupa na snagu s danom objave u »Narodnim novinama«.

Klasa: 950-03/09-01/01
Urbroj: 555-11-01-09-1
Zagreb, 10. travnja 2009.

Ravnatelj
mr. sc. Ivan Kovač, v. r.

Pravilnik, NN 45/2009-1052
## Odluka o raspisivanju izbora za članove predstavničkih tijela jedinica lokalne i područne (regionalne) samouprave

### NN 46/2009 (15.4.2009.), Odluka o raspisivanju izbora za članove predstavničkih tijela jedinica lokalne i područne (regionalne) samouprave

46 15.04.2009 Odluka o raspisivanju izbora za članove predstavničkih tijela jedinica lokalne i područne (regionalne) samouprave

VLADA REPUBLIKE HRVATSKE

1054

Na temelju članka 30. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 4. stavka 2. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005, 44/2005 – pročišćeni tekst i 109/2007), Vlada Republike Hrvatske je na sjednici održanoj 9. travnja 2009. godine donijela

ODLUKU

O RASPISIVANJU IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

I.

Raspisuju se izbori za članove predstavničkih tijela jedinica lokalne i područne (regionalne) samouprave.

II.

Za dan provedbe izbora određuje se nedjelja, 17. svibnja 2009. godine.

III.

Danom stupanja na snagu ove Odluke prestaje mandat svih članova predstavničkih tijela jedinica lokalne i područne (regionalne) samouprave.

IV.

Ova Odluka objavit će se u »Narodnim novinama«, a stupa na snagu 15. travnja 2009. godine.

Klasa: 013-03/09-01/01

Urbroj: 5030106-09-1

Zagreb, 9. travnja 2009.

Predsjednik
dr. sc. Ivo Sanader, v. r.

Odluka, NN 46/2009-1054
## Odluka o raspisivanju izbora za općinske načelnike, gradonačelnike, župane i gradonačelnika Grada Zagreba i njihove zamjenike

### NN 46/2009 (15.4.2009.), Odluka o raspisivanju izbora za općinske načelnike, gradonačelnike, župane i gradonačelnika Grada Zagreba i njihove zamjenike

46 15.04.2009 Odluka o raspisivanju izbora za općinske načelnike, gradonačelnike, župane i gradonačelnika Grada Zagreba i njihove zamjenike

VLADA REPUBLIKE HRVATSKE

1055

Na temelju članka 30. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6. stavka 2. i članka 15. stavka 1. Zakona o izborima općinskih načelnika, gradonačelnika, župana i gradonačelnika Grada Zagreba (»Narodne novine«, br. 109/2007 i 125/2008), Vlada Republike Hrvatske je na sjednici održanoj 9. travnja 2009. godine donijela

ODLUKU

O RASPISIVANJU IZBORA ZA OPĆINSKE NAČELNIKE, GRADONAČELNIKE, ŽUPANE I GRADONAČELNIKA GRADA ZAGREBA I NJIHOVE ZAMJENIKE

I.

Raspisuju se izbori za općinske načelnike, gradonačelnike, župane i gradonačelnika Grada Zagreba i njihove zamjenike.

II.

U jedinicama lokalne samouprave do 10.000 stanovnika, zajedno i istovremeno s izborima općinskih načelnika i gradonačelnika, bira se i njihov jedan zamjenik.

U jedinicama lokalne samouprave koje imaju preko 10.000 stanovnika, županijama i Gradu Zagrebu zajedno i istovremeno s izborima općinskih načelnika, gradonačelnika, župana i gradonačelnika Grada Zagreba, biraju se i njihova dva zamjenika.

III.

Za dan provedbe izbora određuje se nedjelja, 17. svibnja 2009. godine.

IV.

Ova Odluka objavit će se u »Narodnim novinama«, a stupa na snagu 15. travnja 2009. godine.

Klasa: 013-03/09-01/02

Urbroj: 5030106-09-1

Zagreb, 9. travnja 2009.

Predsjednik
dr. sc. Ivo Sanader, v. r.

Odluka, NN 46/2009-1055